Document ID: 32013R0338

KOMISJONI MÄÄRUS (EL) nr 338/2013,
15. aprill 2013,
millega muudetakse seoses Horvaatia Euroopa Liiduga ühinemisega määrust (EL) nr 1125/2010, millega määratakse kindlaks teravilja sekkumiskeskused
EUROOPA KOMISJON,
võttes arvesse Horvaatia ühinemislepingut, eriti selle artikli 3 lõiget 4,
võttes arvesse Horvaatia ühinemisakti, eriti selle artiklit 50,
ning arvestades järgmist:
(1)
Komisjoni 3. detsembri 2010. aasta määruse (EL) nr 1125/2010 (millega määratakse kindlaks teravilja sekkumiskeskused ja muudetakse määrust (EÜ) nr 1173/2009) (1) lisas on määratud kindlaks teravilja sekkumiskeskused.
(2)
Võttes arvesse Horvaatia ühinemist Euroopa Liiduga, on vaja kõnealuse riigi jaoks määrata kindlaks teravilja sekkumiskeskused ning lisada need määrusega (EL) nr 1125/2010 kehtestatud loetelusse.
(3)
Horvaatia on komisjoni 11. detsembri 2009. aasta määruse (EL) nr 1272/2009 (millega kehtestatakse nõukogu määruse (EÜ) nr 1234/2007 ühised üksikasjalikud rakenduseeskirjad seoses põllumajandustoodete kokkuostu ja müügiga riikliku sekkumise puhul) (2) artikli 55 lõike 1 kohaselt edastanud komisjonile liidu õigusaktidega nõutavatele miinimumtingimustele vastavate sekkumiskeskuste loetelu ja kõnealuste keskustega seotud ladustuskohtade loetelu (3).
(4)
Seepärast tuleks määrust (EL) nr 1125/2010 muuta ning avaldada internetis kõnealuste keskustega seotud ladustuskohtade loetelu ja riikliku sekkumisega seotud ettevõtjate jaoks oluline teave,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 1125/2010 lisa muudetakse vastavalt käesoleva määruse lisale.
Artikkel 2
Käesolev määrus jõustub Horvaatia ühinemislepingu jõustumise kuupäeval ja lepingu tingimustel.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 15. aprill 2013

Labels: 17
19
3
18
15